CELEX: 32021D1965
Language: lt
Date: 1636588800000
Title: Tarybos sprendimas (BUSP) 2021/1965 2021 m. lapkričio 11 d. kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje

2021 11 12   
               
               
                  LT
               
               
                  Europos Sąjungos oficialusis leidinys
               
               
                  L 400/148
               
            
         TARYBOS SPRENDIMAS (BUSP) 2021/1965
         2021 m. lapkričio 11 d.
         kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. lapkričio 13 d. Taryba priėmė Sprendimą (BUSP) 2017/2074 (1) dėl ribojamųjų priemonių atsižvelgiant į padėtį Venesueloje;
                  
               
                     (2)
                  
                  
                     2020 m. lapkričio 12 d. Taryba, atsižvelgdama į besitęsiančią politinę, ekonominę, socialinę ir humanitarinę krizę Venesueloje bei nuolat vykdomus veiksmus, kuriais kenkiama demokratijai, teisinei valstybei ir pagarbai žmogaus teisėms, priėmė Sprendimą (BUSP) 2020/1700 (2), kuriuo iki 2021 m. lapkričio 14 d. buvo atnaujintos šiuo metu taikomos ribojamosios priemonės, įskaitant visus sąrašo įrašus;
                  
               
                     (3)
                  
                  
                     2021 m. vasario 22 d. Taryba, atsižvelgdama į tai, kad padėtis Venesueloje tebebuvo sunki, priėmė Sprendimą (BUSP) 2021/276 (3), kuriuo į asmenų sąrašą įtraukė 19 asmenų;
                  
               
                     (4)
                  
                  
                     Taryba peržiūrėjo ribojamąsias priemones, taikomas pagal Sprendimo (BUSP) 2017/2074 13 straipsnį. Remiantis tos peržiūros rezultatais, ribojamųjų priemonių, įskaitant visus sąrašo įrašus, galiojimas turėtų būti pratęstas iki 2022 m. lapkričio 14 d. ir turėtų būti atnaujinti įtraukimo į sąrašą priežasčių pareiškimai dėl 26 asmenų;
                  
               
                     (5)
                  
                  
                     šios priemonės nedaro poveikio visiems gyventojams ir gali būti atšauktos atsižvelgiant į pažangą, padarytą atkuriant demokratiją, teisinę valstybę ir pagarbą žmogaus teisėms Venesueloje;
                  
               
                     (6)
                  
                  
                     todėl Sprendimas (BUSP) 2017/2074 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2017/2074 iš dalies keičiamas taip:
            
                        1)
                     
                     
                        13 straipsnio pirma pastraipa pakeičiama taip:
                        „Šis sprendimas taikomas iki 2022 m. lapkričio 14 d.“;
                     
                  
                        2)
                     
                     
                        I priedas iš dalies keičiamas taip, kaip išdėstyta šio sprendimo priede.
                     
                  
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. lapkričio 11 d.
            
               
                  Tarybos vardu
               
               
                  Pirmininkas
               
               Z. POČIVALŠEK
            
         
         
            (1)  2017 m. lapkričio 13 d. Tarybos sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 295, 2017 11 14, p. 60).
         
            (2)  2020 m. lapkričio 12 d. Tarybos sprendimas (BUSP) 2020/1700, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 381, 2020 11 13, p. 24).
         
            (3)  2021 m. vasario 22 d. Tarybos sprendimas (BUSP) 2021/276, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 60 I, 2021 2 22, p. 9).
      
      
         
            PRIEDAS
            Sprendimo (BUSP) 2017/2074 I priedo 1, 4, 7, 10, 12, 18, 20, 25, 27, 28, 29, 34, 35, 36, 37, 41, 42, 43, 44, 45, 46, 47, 48, 51, 53 bei 55 įrašai pakeičiami taip:
            
               
                            
                        
                        
                           Vardas, pavardė
                        
                        
                           Identifikavimo informacija
                        
                        
                           Įtraukimo į sąrašą priežastys
                        
                        
                           Įtraukimo į sąrašą data
                        
                     
                           „1.
                        
                        
                           Néstor Luis REVEROL TORRES
                        
                        
                           Gimimo data: 1964 m. spalio 28 d.
                           Lytis: vyras
                        
                        
                           Nuo 2020 m. spalio mėn. elektros energijos ministras, nuo 2019 m. balandžio mėn. Viešųjų darbų ir paslaugų tarnybos pirmininko pavaduotojas ir Electrical General Staff vykdomasis sekretorius. 2016 m.–2020 m. spalio mėn. Vidaus reikalų, teisingumo ir taikos ministras. Nuo 2020 m. rugpjūčio mėn. Bolivaro nacionalinės gvardijos vyriausiasis generolas. Atsakingas už šiurkščius žmogaus teisių pažeidimus, įskaitant (politinių) kalinių kankinimą, ir represijas prieš demokratinę opoziciją Venesueloje, įskaitant politinių demonstracijų uždraudimą ir su jomis susijusias represijas, kurias vykdė jo vadovaujamos saugumo pajėgos.
                        
                        
                           2018 1 22
                        
                     
                           4.
                        
                        
                           Antonio José BENAVIDES TORRES
                        
                        
                           Gimimo data: 1961 m. birželio 13 d.
                           Lytis: vyras
                        
                        
                           Nedemokratiškai išrinktos Nacionalinės asamblėjos narys. Sostinės apygardos (Distrito Capital) Vyriausybės vadovas iki 2018 m. sausio mėn. Bolivaro nacionalinės gvardijos vyriausiasis vadas iki 2017 m. birželio 21 d. Susijęs su represijomis prieš pilietinę visuomenę ir demokratinę opoziciją Venesueloje, taip pat atsakingas už šiurkščius žmogaus teisių pažeidimus, kuriuos įvykdė jo vadovaujama Bolivaro nacionalinė gvardija. Jo, kaip Bolivaro nacionalinės gvardijos vyriausiojo vado, veiksmai ir politika, įskaitant Bolivaro nacionalinės gvardijos dalyvavimą palaikant viešąją tvarką pilietinių demonstracijų metu ir viešai raginant nustatyti, kad karo teismai turėtų turėti jurisdikciją civilių atžvilgiu, kenkė teisinei valstybei Venesueloje.
                        
                        
                           2018 1 22
                        
                     
                           7.
                        
                        
                           Diosdado CABELLO RONDÓN
                        
                        
                           Gimimo data: 1963 m. balandžio 15 d.
                           Lytis: vyras
                        
                        
                           Nedemokratiškai išrinktos Nacionalinės asamblėjos narys, buvęs Steigiamosios asamblėjos pirmininkas ir Venesuelos jungtinės socialistų partijos (PSUV) pirmasis pirmininko pavaduotojas. Susijęs su kenkimu demokratijai ir teisinei valstybei Venesueloje, be kita ko, naudojant žiniasklaidą, kad viešai užsipultų ir baugintų politinę opoziciją, kitas žiniasklaidos priemones ir pilietinę visuomenę.
                        
                        
                           2018 1 22
                        
                     
                           10.
                        
                        
                           Jesús Rafael SUÁREZ CHOURIO
                        
                        
                           Gimimo data: 1962 m. liepos 19 d.
                           Lytis: vyras
                        
                        
                           Nuo 2021 m. sausio mėn. nedemokratiškai išrinktos Nacionalinės asamblėjos Gynybos ir saugumo komiteto pirmininkas. Buvęs ginkluotųjų pajėgų vyriausiojo vado karinio štabo viršininkas (2019 m. liepos mėn.–2020 m. rugsėjo mėn.). Buvęs Venesuelos Bolivaro nacionalinės armijos vyriausiasis vadas (iki 2019 m. liepos mėn.). Buvęs Venesuelos Bolivaro nacionalinės armijos vyriausiasis generolas ir buvęs Venesuelos centrinės zonos visuotinės gynybos regiono (REDI Central) vadas. Atsakingas už jam einant Venesuelos Bolivaro nacionalinės armijos vyriausiojo generolo pareigas jo vadovaujamų pajėgų įvykdytus šiurkščius žmogaus teisių pažeidimus, įskaitant neproporcingą jėgos naudojimą ir netinkamą elgesį su sulaikytaisiais. Jo veiksmai buvo nukreipti prieš demokratinę opoziciją ir jis pritarė tam, kad civiliai protestuotojai būtų teisiami karo teismuose.
                        
                        
                           2018 6 25
                        
                     
                           12.
                        
                        
                           Delcy Eloina RODRÍGUEZ GÓMEZ
                        
                        
                           Gimimo data: 1969 m. gegužės 18 d.
                           Lytis: moteris
                        
                        
                           Venesuelos viceprezidentė, ekonomikos, finansų ir prekybos ministrė. Buvusi neteisėtos Steigiamosios asamblėjos pirmininkė ir buvusi Prezidento komisijos neteisėtoje Nacionalinėje steigiamojoje asamblėjoje narė. Ji savo veiksmais Prezidento komisijoje ir vėliau, kaip neteisėtos Steigiamosios asamblėjos pirmininkė, kenkė demokratijai ir teisinei valstybei Venesueloje, be kita ko, uzurpavo Nacionalinės asamblėjos įgaliojimus ir pasinaudojo jais, kad nukreiptų veiksmus prieš opoziciją ir užkirstų jai kelią dalyvauti politiniame procese.
                        
                        
                           2018 6 25
                        
                     
                           18.
                        
                        
                           Xavier Antonio MORENO REYES
                        
                        
                           Lytis: vyras
                        
                        
                           2009 m.–2020 m. birželio mėn. Nacionalinės rinkimų tarybos (CNE) Generalinis sekretorius. Eidamas tas pareigas Moreno Reyes sudarė palankesnes sąlygas priimti CNE sprendimus, juos įteisinti ir jais pasitikėti, nes CNE Generalinis sekretorius dalyvauja nustatant darbotvarkę ir priimant oficialius sprendimus. Moreno Reyes toliau ėjo CNE Generalinio sekretoriaus pareigas, kai buvo šiurkščiai kenkiama demokratijai ir buvo pažeistas nepriklausomas CNE vaidmuo rinkimų procese. Todėl jis atsakingas už kenkimą demokratijai Venesueloje, be kita ko, už palankesnių sąlygų sudarymą neteisėtos Steigiamosios asamblėjos įsteigimui ir manipuliavimui rinkimų procesu.
                        
                        
                           2018 6 25
                        
                     
                           20.
                        
                        
                           Rafael Ramón BLANCO MARRERO
                        
                        
                           Gimimo data: 1968 m. vasario 28 d.
                           Tapatybės kortelės numeris: V-6250588
                           Lytis: vyras
                        
                        
                           Venesuelos Bolivaro nacionalinės armijos divizijos generolas nuo 2019 m. liepos 5 d. Buvęs Karinės kontržvalgybos generalinio direktorato (Dirección General de Contrainteligencia Militar (DGCIM)) direktoriaus pavaduotojas. Atsakingas už jo vadovaujamų DGCIM pareigūnų įvykdytus šiurkščius žmogaus teisių pažeidimus, įskaitant kankinimą, neproporcingą jėgos naudojimą ir netinkamą elgesį su sulaikytaisiais DGCIM patalpose. Susijęs su kapitono A. Acosta mirtimi.
                        
                        
                           2019 9 27
                        
                     
                           25.
                        
                        
                           Hannover Esteban GUERRERO MIJARES
                        
                        
                           Gimimo data: 1971 m. sausio 14 d.
                           Lytis: vyras
                        
                        
                           35-osios karinės policijos brigados antrasis vadas ir štabo viršininkas nuo 2020 m. rugpjūčio mėn. Bent nuo 2019 m. balandžio mėn. iki 2019 m. rugpjūčio mėn. buvo Karinės kontržvalgybos generalinio direktorato (Dirección General de Contrainteligencia Militar (DGCIM)) Tyrimų skyriaus vadovas. Kaip Tyrimų skyriaus vadovas prižiūrėjo DGCIM bazę Boleitoje. Atsakingas už jo paties ir jo vadovaujamų pareigūnų įvykdytus šiurkščius žmogaus teisių pažeidimus, įskaitant kankinimą, neproporcingą jėgos naudojimą ir netinkamą elgesį su sulaikytaisiais, visų pirma Boleitoje. Susijęs su kapitono A. Acosta mirtimi.
                        
                        
                           2019 9 27
                        
                     
                           27.
                        
                        
                           Gladys DEL VALLE REQUENA
                        
                        
                           Gimimo data: 1952 m. lapkričio 9 d.
                           Gimimo vieta: Puerto Santo, Sucre (Sukrė), Venesuela
                           Tapatybės kortelės numeris: V-4114842
                           Lytis: moteris
                        
                        
                           Nedemokratiškai išrinktos Nacionalinės asamblėjos narė ir nepripažintos Nacionalinės steigiamosios asamblėjos (NSA) buvusi narė ir antroji pirmininko pavaduotoja. Atlikdama vadovaujamą vaidmenį nepripažintoje NSA ji kenkė demokratijai ir teisinei valstybei Venesueloje, be kita ko, pasirašydama dekretą, kuriuo buvo panaikintas Venesuelos Nacionalinės asamblėjos pirmininko Juano Guaidó parlamentinis neliečiamumas.
                        
                        
                           2020 6 29
                        
                     
                           28.
                        
                        
                           Tania Valentina DÍAZ GONZÁLEZ
                        
                        
                           Gimimo data: 1963 m. birželio 18 d.
                           Gimimo vieta: Caracas (Karakasas), Distrito Capital (Sostinės apygarda), Venesuela
                           Tapatybės kortelės numeris: V-6432672
                           Lytis: moteris
                        
                        
                           Nedemokratiškai išrinktos Nacionalinės asamblėjos narė ir nepripažintos Nacionalinės steigiamosios asamblėjos (NSA) buvusi pirmoji pirmininko pavaduotoja. Atlikdama vadovaujamą vaidmenį nepripažintoje NSA, ji kenkė demokratijai ir teisinei valstybei Venesueloje, be kita ko, pasirašydama dekretą, kuriuo buvo panaikintas Venesuelos Nacionalinės asamblėjos pirmininko Juano Guaidó parlamentinis neliečiamumas.
                        
                        
                           2020 6 29
                        
                     
                           29.
                        
                        
                           Elvis Eduardo HIDROBO AMOROSO
                        
                        
                           Gimimo data: 1963 m. rugpjūčio 4 d.
                           Gimimo vieta: Caracas (Karakasas), Distrito Capital (Sostinės apygarda), Venesuela
                           Tapatybės kortelės numeris: V-7659695
                           Lytis: vyras
                        
                        
                           Nuo 2018 m. spalio 23 d. buvo vyriausiasis kontrolierius ir nepripažintos Nacionalinės steigiamosios asamblėjos (NSA) pirmasis ir antrasis pirmininko pavaduotojas. Jo veiksmai kenkė demokratijai ir teisinei valstybei Venesueloje; jis, be kita ko, draudė opozicijos nariams 15 metų užimti valstybines pareigas ir vadovavo nepripažintai NSA, pasirašė „įstatymą prieš neapykantą“, pateisindamas teisėtai išrinkto opozicijos vadovo nušalinimą, ir uždraudė Juanui Guaidó eiti bet kokias valstybines pareigas.
                        
                        
                           2020 6 29
                        
                     
                           34.
                        
                        
                           Luis Eduardo PARRA RIVERO
                        
                        
                           Gimimo data: 1978 m. liepos 7 d.
                           Tapatybės kortelės numeris: V-14211633
                           Lytis: vyras
                        
                        
                           Nedemokratiškai išrinktos Nacionalinės asamblėjos narys. Būdamas 2015 m. išrinktos Nacionalinės asamblėjos nariu, 2020 m. sausio 5 d. jis surežisavo savo išrinkimą Nacionalinės asamblėjos pirmininku, tokiu būdu pakenkdamas demokratijai ir teisinei valstybei Venesueloje. Rinkimų metu karinė policija blokavo įėjimą į Nacionalinės asamblėjos patalpas keliems parlamento nariams, dėl ko nesusidarė kvorumas. Todėl opozicijos nariai turėjo susirinkti ne Nacionalinės asamblėjos patalpose, kad vėl išrinktų Juaną Guaidó Nacionalinės asamblėjos pirmininku. Netrukus po surežisuoto L. E. Parra Rivero išrinkimo, kurį rėmė režimo politinė partija (PSUV), L. E. Parra Rivero sulaukė N. Maduro ir nepripažintos Nacionalinės steigiamosios asamblėjos (NSA) sveikinimų.
                        
                        
                           2020 6 29
                        
                     
                           35.
                        
                        
                           Franklyn Leonardo DUARTE
                        
                        
                           Gimimo data: 1977 m. gegužės 15 d.
                           Tapatybės kortelės numeris: V-3304045
                           Lytis: vyras
                        
                        
                           Nedemokratiškai išrinktos Nacionalinės asamblėjos narys. Buvęs 2015 m. išrinktos Nacionalinės asamblėjos narys ir neteisėtai išrinktas pirmasis pirmininko pavaduotojas. Būdamas 2015 m. išrinktos Nacionalinės asamblėjos nariu, 2020 m. sausio 5 d. surežisavo savo išrinkimą Nacionalinės asamblėjos pirmuoju pirmininko pavaduotoju, taip pakenkdamas demokratijai ir teisinei valstybei Venesueloje. Rinkimų metu karinė policija blokavo įėjimą į Nacionalinės asamblėjos patalpas keliems parlamento nariams, dėl ko nesusidarė kvorumas. Todėl opozicijos nariai turėjo susirinkti ne Nacionalinės asamblėjos patalpose, kad vėl išrinktų Juaną Guaidó Nacionalinės asamblėjos pirmininku. Netrukus po surežisuoto F. L. Duarte išrinkimo, kurį rėmė režimo politinė partija (PSUV), Nacionalinės asamblėjos Direktorių valdybos išrinkimą pasveikino N. Maduro ir nepripažinta Nacionalinė steigiamoji asamblėja (NSA).
                        
                        
                           2020 6 29
                        
                     
                           36.
                        
                        
                           José Gregorio NORIEGA FIGUEROA
                        
                        
                           Gimimo data: 1969 m. vasario 21 d.
                           Tapatybės kortelės numeris: V-8348784
                           Lytis: vyras
                        
                        
                           Nedemokratiškai išrinktos Nacionalinės asamblėjos narys. Buvęs 2015 m. išrinktos Nacionalinės asamblėjos narys ir neteisėtai išrinktas antrasis pirmininko pavaduotojas. Neteisėtai paskirtas politinės partijos Voluntad Popular ad hoc valdybos direktoriumi. Būdamas 2015 m. išrinktos Nacionalinės asamblėjos nariu, 2020 m. sausio 5 d. surežisavo savo išrinkimą Nacionalinės asamblėjos antruoju pirmininko pavaduotoju, taip pakenkdamas demokratijai ir teisinei valstybei Venesueloje. Rinkimų metu karinė policija blokavo įėjimą į Nacionalinės asamblėjos patalpas keliems parlamento nariams, dėl ko nesusidarė kvorumas. Todėl opozicijos nariai turėjo susirinkti ne Nacionalinės asamblėjos patalpose, kad vėl išrinktų Juaną Guaidó Nacionalinės asamblėjos pirmininku. Netrukus po surežisuoto J. G. Noriega išrinkimo, kurį rėmė režimo politinė partija (PSUV), Nacionalinės asamblėjos Direktorių valdybos išrinkimą pasveikino N. Maduro ir nepripažinta Nacionalinė steigiamoji asamblėja (NSA). 2020 m. liepos mėn. J. G. Noriega, padedamas Venesuelos Aukščiausiojo Teismo (Tribunal Supremo de Justicia (TSJ)), neteisėtai perėmė vadovavimą politinei partijai Voluntad Popular, taip dar labiau pakenkdamas demokratijai Venesueloje.
                        
                        
                           2020 6 29
                        
                     
                           37.
                        
                        
                           Remigio CEBALLOS ICHASO
                        
                        
                           Gimimo data: 1963 m. gegužės 1 d.
                           Tapatybės kortelės numeris: V-6557495
                           Lytis: vyras
                        
                        
                           2017 m. birželio mėn.–2021 m. liepos mėn. buvęs Venesuelos Bolivaro nacionalinių ginkluotųjų pajėgų operatyvinės ir strateginės vadovybės (Comando Estratégico Operacional Fuerzas Armadas Nacionales Bolivarianas (CEOFANB)) – aukščiausiojo Venesuelos ginkluotųjų pajėgų organo – vadas. CEOFANB kontroliuoja Bolivaro nacionalines ginkluotąsias pajėgas (FANB) ir Bolivaro nacionalinę gvardiją. Be to, CEOFANB atsakinga už FANB intervencijų per demonstracijas koordinavimą.
                           Eidamas CEOFANB vado pareigas buvo atsakingas už šiurkščius žmogaus teisių pažeidimus, įskaitant FANB pareigūnų ir jam pavaldžių pajėgų, įskaitant Bolivaro nacionalinę gvardiją, neproporcingą jėgos naudojimą ir nežmonišką bei žeminantį elgesį. Įvairiuose šaltiniuose, įskaitant nepriklausomą faktų nustatymo misiją Venesuelos Bolivaro Respublikoje, nurodoma, kad FANB ir Bolivaro nacionalinė gvardija vykdo žmogaus teisių pažeidimus.
                        
                        
                           2021 2 22
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Gimimo data: 1946 m. balandžio 27 d.
                           Lytis: vyras
                        
                        
                           Aukščiausiojo Teismo (Tribunal Supremo de Justicia (TSJ)) konstitucinės kolegijos teisėjas. Kaip Aukščiausiojo Teismo konstitucinės kolegijos narys jis atsakingas už veiksmus, pareiškimus ir nuosprendžius, kuriais buvo uzurpuoti Nacionalinės asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn., taip pat už nuosprendžio dėl Acción Democrática taikymo pratęsimą dar vieniems metams 2021 m. gegužės mėn. Todėl jis savo veiksmais pakenkė demokratijai ir teisinei valstybei Venesueloje, taip pat rėmė vykdomosios valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Gimimo data: 1965 m. kovo 7 d.
                           Lytis: moteris
                        
                        
                           Konstitucinės kolegijos pirmininkė ir Aukščiausiojo Teismo pirmininko pavaduotoja nuo 2021 m. vasario 5 d. Aukščiausiojo Teismo (Tribunal Supremo de Justicia (TSJ)) konstitucinės kolegijos teisėja nuo 2005 m. gruodžio mėn. Kaip Aukščiausiojo Teismo konstitucinės kolegijos narė ji atsakinga už veiksmus, pareiškimus ir nuosprendžius, kuriais buvo uzurpuoti Nacionalinės asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn., taip pat už nuosprendžio dėl Acción Democrática taikymo pratęsimą dar vieniems metams 2021 m. gegužės mėn. Todėl ji savo veiksmais pakenkė demokratijai ir teisinei valstybei Venesueloje, taip pat rėmė vykdomosios valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           43.
                        
                        
                           Calixto Antonio ORTEGA RÍOS
                        
                        
                           Gimimo data: 1950 m. spalio 12 d.
                           Lytis: vyras
                        
                        
                           Aukščiausiojo Teismo (Tribunal Supremo de Justicia (TSJ)) konstitucinės kolegijos teisėjas. Kaip Aukščiausiojo Teismo konstitucinės kolegijos narys jis atsakingas už veiksmus, pareiškimus ir nuosprendžius, kuriais buvo uzurpuoti Nacionalinės asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn., taip pat už nuosprendžio dėl Acción Democrática taikymo pratęsimą dar vieniems metams 2021 m. gegužės mėn. Todėl jis savo veiksmais pakenkė demokratijai ir teisinei valstybei Venesueloje, taip pat rėmė vykdomosios valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           44.
                        
                        
                           René Alberto DEGRAVES ALMARZA
                        
                        
                           Lytis: vyras
                        
                        
                           Aukščiausiojo Teismo (Tribunal Supremo de Justicia (TSJ)) konstitucinės kolegijos teisėjas. Kaip Aukščiausiojo Teismo konstitucinės kolegijos narys jis atsakingas už veiksmus, pareiškimus ir nuosprendžius, kuriais buvo uzurpuoti Nacionalinės asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn., taip pat už nuosprendžio dėl Acción Democrática taikymo pratęsimą dar vieniems metams 2021 m. gegužės mėn. Todėl jis savo veiksmais pakenkė demokratijai ir teisinei valstybei Venesueloje, taip pat rėmė vykdomosios valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           45.
                        
                        
                           Arcadio DELGADO ROSALES
                        
                        
                           Gimimo data: 1954 m. rugsėjo 23 d.
                           Lytis: vyras
                        
                        
                           Aukščiausiojo Teismo (Tribunal Supremo de Justicia (TSJ)) konstitucinės kolegijos teisėjas ir pirmininko pavaduotojas. Kaip Aukščiausiojo Teismo konstitucinės kolegijos narys jis atsakingas už veiksmus, pareiškimus ir nuosprendžius, kuriais buvo uzurpuoti Nacionalinės asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn., taip pat už nuosprendžio dėl Acción Democrática taikymo pratęsimą dar vieniems metams 2021 m. gegužės mėn. Todėl jis savo veiksmais pakenkė demokratijai ir teisinei valstybei Venesueloje, taip pat rėmė vykdomosios valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Gimimo data: 1947 m. gruodžio 13 d.
                           Lytis: moteris
                        
                        
                           Aukščiausiojo Teismo (Tribunal Supremo de Justicia (TSJ)) konstitucinės kolegijos teisėja. Kaip Aukščiausiojo Teismo konstitucinės kolegijos narė ji atsakinga už veiksmus, pareiškimus ir nuosprendžius, kuriais buvo uzurpuoti Nacionalinės asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn., taip pat už nuosprendžio dėl Acción Democrática taikymo pratęsimą dar vieniems metams 2021 m. gegužės mėn. Todėl ji savo veiksmais pakenkė demokratijai ir teisinei valstybei Venesueloje, taip pat rėmė vykdomosios valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Gimimo data: 1968 m. balandžio 29 d.
                           Gimimo vieta: La Guaira (Gvaira) (La Guaira state (Gvairos valstija), Venesuela)
                           Tapatybės kortelės numeris: V-6978710
                           Lytis: moteris
                        
                        
                           Aukščiausiojo Teismo (Tribunal Supremo de Justicia (TSJ)) rinkiminės kolegijos pirmininkė nuo 2021 m. gegužės mėn. Buvusi Nacionalinės rinkimų tarybos (Consejo Nacional Electoral (CNE)) pirmininkė, paskirta 2020 m. birželio 13 d. Buvusi Aukščiausiojo Teismo rinkiminės kolegijos ir plenarinės kolegijos narė, TSJ antroji pirmininko pavaduotoja (2015 m.–2017 m. vasario 24 d.), TSJ pirmininko pavaduotoja (2017 m. vasario 24 d.–2020 m. birželio 12 d.). Būdama TSJ rinkiminės kolegijos nare, Alfonzo Izaguirre atsakinga už veiksmus, kurių buvo imtasi prieš 2015 m. gruodžio mėn. naujai išrinktą Nacionalinę asamblėją, o tai neleido Nacionalinei asamblėjai vykdyti savo teisėkūros įgaliojimų. Be to, ji sutiko, kad 2020 m. birželio mėn. TSJ ją paskirtų CNE pirmininke, nors ši prerogatyva priklauso Nacionalinei asamblėjai. Eidama tas pareigas ji rengė ir prižiūrėjo nedemokratiškus Nacionalinės asamblėjos rinkimus, įvykusius 2020 m. gruodžio 6 d., ir dalyvavo 2020 m. birželio 30 d. pakeičiant tuos rinkimus reglamentuojančias nuostatas, oficialiai toliau dirbdama TSJ (laikinas leidimas integruoti CNE). 2021 m. gegužės mėn. atnaujinus CNE sudėtį, ji grįžo į TSJ. Todėl ji savo veiksmais pakenkė demokratijai ir teisinei valstybei Venesueloje.
                        
                        
                           2021 2 22
                        
                     
                           48.
                        
                        
                           Leonardo Enrique MORALES POLEO
                        
                        
                           Lytis: vyras
                        
                        
                           Buvęs Nacionalinės rinkimų tarybos (Consejo Nacional Electoral (CNE) pirmininko pavaduotojas ir Politinio dalyvavimo ir finansavimo komisijos pirmininkas (2020 m. rugpjūčio mėn.–2021 m. gegužės mėn.).
                           2020 m. rugpjūčio 7 d. Aukščiausiasis Teismas (Tribunal Supremo de Justicia (TSJ)) Morales Poleo paskyrė CNE pirmininko pavaduotoju ir Politinio dalyvavimo ir finansavimo komisijos pirmininku, nors ši prerogatyva priklauso Nacionalinei asamblėjai. Be to, prieš pat skyrimą jis dirbo Progresyviosios pažangos partijoje (Avanzada progresista). Kaip CNE narys jis visapusiškai dalyvavo prižiūrint rinkimų procesą, kurio išdava – 2020 m. gruodžio 6 d. įvykę nedemokratiški Nacionalinės asamblėjos rinkimai. Todėl jis savo veiksmais pakenkė demokratijai ir teisinei valstybei Venesueloje.
                        
                        
                           2021 2 22
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Tapatybės kortelės numeris: V-10132041
                           Lytis: vyras
                        
                        
                           Valstybės įmonės Corporación Ecosocialista Ezequiel Zamora (CORPOEZ) pirmininkas nuo 2021 m. kovo mėn. Divizijos generolas ir Karinės kontržvalgybos generalinio direktorato (Dirección General de Contrainteligencia Militar (DGCIM)) direktoriaus pavaduotojas (2020 m. rugpjūčio 21 d.–2021 m. kovo 11 d.) Šiose pareigose pakeitė generolą Rafael Ramón Blanco Marrero. Carvallo Guevara anksčiau tarnavo DGCIM Andų regione ir užėmė aukštas pareigas Bolivaro nacionalinėje gvardijoje. Atsakingas už jo vadovaujamų DGCIM pareigūnų vykdytus šiurkščius žmogaus teisių pažeidimus Venesueloje. Neseniai paskelbtose nepriklausomos faktų nustatymo misijos Venesuelos Bolivaro Respublikoje išvadose DGCIM apibūdinama kaip institucija, tiesiogiai atsakinga už vykdytus šiurkščius žmogaus teisių pažeidimus.
                        
                        
                           2021 2 22
                        
                     
                           53.
                        
                        
                           Carlos Enrique TERÁN HURTADO
                        
                        
                           Tapatybės kortelės numeris: V-8042567
                           Lytis: vyras
                        
                        
                           Brigados generolas nuo 2019 m. liepos 5 d. ir Karinės kontržvalgybos generalinio direktorato (Dirección General de Contrainteligencia Militar (DGCIM)) specialaus kriminalinių tyrimų direktorato vadovas (2019 m.–2021 m.) Eidamas ankstesnes pareigas brigados generolas Terán Hurtado taip pat buvo Falcón valstijos policijos vadas ir Táchira valstijos DGCIM vadas. Atsakingas už jo vadovaujamų DGCIM pareigūnų vykdytus šiurkščius žmogaus teisių pažeidimus, įskaitant žiaurų ir nežmogišką elgesį su sulaikytaisiais. Išsamiose nepriklausomos faktų nustatymo misijos Venesuelos Bolivaro Respublikoje išvadose brigados generolas C. E. Terán Hurtado konkrečiai nurodomas kaip vienas iš atsakingų subjektų ir yra siejamas su kapitono L. de la Sotta atveju.
                        
                        
                           2021 2 22
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Gimimo data: 1969 m. rugsėjo 28 d.
                           Tapatybės kortelės numeris: V-6864238
                           Lytis: vyras
                        
                        
                           Mokslinių, bausmių atlikimo ir baudžiamųjų tyrimų korpuso (Cuerpo de Investigaciones Científicas, Penales y Criminalísticas (CICPC)) direktorius nuo 2016 m. vasario 5 d. Anksčiau jis buvo CICPC direktoriaus pavaduotojas. Atsakingas už jo vadovaujamų CICPC pareigūnų vykdytus šiurkščius žmogaus teisių pažeidimus. Nepriklausomos faktų nustatymo misijos Venesuelos Bolivaro Respublikoje ataskaitoje CICPC apibūdinamas kaip institucija, vykdanti sistemingus žmogaus teisių pažeidimus Venesueloje. Remiantis 2021 m. birželio 16 d. paskelbta Jungtinių Tautų vyriausiojo žmogaus teisių komisaro ataskaita, CICPC taip pat yra atsakingas už neteisminio mirties bausmės vykdymo atvejus.
                        
                        
                           2021 2 22“.